Izvršni odbor HNS-a je temeljem članka 43. i članka 44. st. 6. Statuta na prijedlog Komisije za mali nogomet i nogomet na pijesku dana 29. 08. 2025. donio

**P R O P O Z I C I J E**

**NATJECANJA  PRVENSTVA HRVATSKE U FUTSALU ZA PIONIRE (U – 15)**

**za natjecateljsku  2025./2026. godinu**

**OPĆE  ODREDBE**

**Članak 1.**

Na temelju odluke Izvršnog odbora Hrvatskog nogometnog saveza o sustavu stalnih natjecanja HNS-a, i broju klubova pojedine lige, ostvarenih rezultata u natjecateljskoj godini 2024/25., sudionici u natjecanju su obavezno klubovi prvog stupnja seniora i ostali klubovi koji se prijave za natjecanje.

U natjecanju mogu sudjlovati samo klubovi koji imaju seniorsku momčad u sustavu stalnih natjecanja HNS-a.

Organizator natjecanja je Hrvatski nogometni savez putem Odjela za natjecanje i Komisije za mali nogomet i nogometa na pijesku I.O. HNS-a.

**Članak 2**

Natjecanje se odigrava, liga ili turnirski i natjecanje po grupama kao i doigravanje - završnica (Play off ) u mjestu/stima na prijedlog klubova, a koje odredi Odjel natjecanja HNS-a.

Natjecanje pionira na razini Središta - regija igra se po skupinama (ovisno o broju momčadi na području pojedine regije), vodeći računa o teritorijalnoj udaljenosti na području koje pokriva pojedina skupina Druge HMNL, s tim da svaki klub kod pionira u pravilu odigra najmanje 10 utakmica.

Prvi dio: određuju se skupine po središtima ili regijama, igra se liga ili turniri

Drugi dio: Doigravanje -završnica (Play off)

U slučaju da dva ili više kluba ostvare identičan plasman nakon grupnog dijela natjecanja primjenjuju se odredbe iz članka 26. ovih Propozicija.

Natjecanje Prvenstva Hrvatske PIONIRA U 15 za natjecateljsku godinu 2025/2026. počinje najranije 01.11.2025., a završava najkasnije 30.05.2026. godine.

Komisija za mali nogomet i nogomet na pijesku će do 20.01.2026. donijeti odluku koliko klubova stječu pravo igranja na završnom turniru za prvaka Hrvatske. Takva odluka donijet će se na osnovi broja prijavljenih klubova u natjecanje i odluke komisije za mali nogomet o pravu prijava klubova za natjecanje prvenstva Hrvatske za pionire i ista će biti sastavni dio ovih Propozicija.

**PRAVO NASTUPA**

**Članak 3.**

Na utakmicama mladeži imaju pravo nastupa svi pravilno registrirani igrači koji su stekli pravo nastupa na prvenstvenim utakmicama i registrirani su u sustavu „Comet“ s pravom nastupa na taj dan.

U momčadi PIONIRA, ako na dan utakmice nisu mlađi od 12 godina, a na dan 01.07.2025. nisu stariji od 14 godina i 6 mjeseci (rođeni 01.01.2011. godine i mlađi).

Iznimno na utakmicama pionira može nastupiti i igrač sa navršenih 11 godina, pod uvjetom da ima obavljen specijalistički liječnički pregled.

Pravo nastupa utvrđuje delegat uvidom u sportske iskaznice prije početka utakmice uz prisustvo predstavnika oba kluba. Igrač ne može nastupiti bez pravovaljanog liječničkog pregleda. U slučaju da igrač posjeduje potvrdu o izvršenom liječničkom pregledu, ista vrijedi 15 dana od dana izdavanja.

Na prvenstvenim utakmicama nemaju pravo nastupa igrača koji se nalaze pod suspenzijom, kaznom zabrane igranja i automatskom kaznom zbog četiri javne opomene.

Automatskom kaznom zabrane igranja jedne prvenstvene utakmice nastale zbog četiri javne opomene igrač izdržava na prvoj narednoj prvenstvenoj utakmici.

Igrač koji istovremeno nastupa za dvije kategorije istog kluba automatsku kaznu zabrane igranja izdržava u onoj momčadi za koju je izrečena. Igrač ne može igrati utakmicu istog dana kada se igra utakmica momčadi za koju izdržava automatsku kaznu zbog četiri javne opomene.

Isključeni igrač, prijavljeni igrač od strane službenih osoba u zapisniku rubrike isključenih igrača, automatski je suspendiran i ne može nastupiti do izricanje kazne za isključenje nadležnog disciplinskog tijela. Za vrijeme dok traje kazna igrač ne može nastupiti ni na utakmicama ostalih momčadi.

Sve ostale odredbe prava nastupa uvjetovane prethodnim kaznom zabrane igranje reguliraju se odredbama članaka Disciplinskog pravilnika.

Objava suspenzija, kazne zabrane igranja i automatske kazne zbog četiri javne opomene vrši se putem službenog glasila.

U zapisnik se upisuje najviše 14 igrača, po rastućem broju, s time da se vratar upisuje na prvo, a pričuvni vratar na posljednje mjesto. Sve ostalo konstatira delegat utakmice u svom izvješću.

Utakmica ne može početi ako jedna momčad ima manje od tri (3) igrača spremih za igru. Krajnji rok je 15 minuta od vremena zakazanog za početak utakmice da određena momčad ima spremna za igru tri (3) igrača.

Igrači koji ne nastupe od početka utakmice mogu naknadno ući u igru sve do kraja utakmice, a na način predviđen Pravilima nogometne igre, i to samo ako su upisani u zapisnik kao igrači ili zamjenici prije početka utakmice. Ne dopušta se naknadni upis igrača u zapisnik. Igrač koji je upisan u zapisnik utakmice, smatra se da na utakmici nije nastupio ukoliko nije ušao u igru**.**

**UTVRĐIVANJE IDENTITETA IGRAČA**

**Članak 4.**

Na utakmicama mogu nastupiti igrači čiji je identitet utvrđen putem sportske iskaznice (ispravno registriran igrač, ispravan liječnički pregled, uplaćena članarina za tekuću godinu). U slučaju da igrač nema sportsku iskaznicu identitet se utvrđuje drugom ispravom koja ima fotografiju igrača i osobne podatke, uz predočenje zapisnika sa prethodno odigrane utakmice, gdje je igrač bio upisan u zapisnik utakmice. Identitet se može utvrditi pregledom u COMET sustavu pod registriranim igračima ako je kod registracije igrača ugrađena igračeva fotografija. U takvim slučajevima za igrača je delegatu obvezno predočiti dokument o pravovaljanosti liječničkog pregleda.

Utvrđenost ispravnosti sportskih iskaznica uz nazočnosti delegata predstavnici klubova ovjeravaju potpisom na zapisnik utakmice i to prije početka utakmice.

Na traženje predstavnika kluba utvrđivanje identiteta igrača se može vršiti prije početka utakmice na samom terenu za igru, tu delegatu uz nazočnost predstavnika klubova pomaže sudac koji utvrđuje identitet igrača na terenu sa pripadajućom sportskom iskaznicom.

Delegat po posebnoj uputi Povjerenika lige dužan je provjeriti identitet igrača na terenu prije samog početka utakmice.

Iznimno, u slučaju naznaka da je u igri nastupa igrač pod tuđom sportskom iskaznicom, na zahtjev predstavnika kluba prijavitelja delegat je obvezan utvrditi identitet spornog igrača (u poluvremenu, tijekom izlaska igrača iz igre, poslije odigrane utakmice), zapisnikom ili dopunskim izvješćem konstatirati činjenično stanje, dati svoje mišljenje i konstatacije oba predstavnika kluba (izjave ovjerene potpisima).

**LIJEČNIČKI PREGLEDI**

**Članak 5.**

Na utakmicama PH PIONIRA mogu nastupiti samo oni igrači koji su proglašeni zdravstveno sposobni. Rok valjanosti liječničkog pregleda vrijedi šest (6) mjeseci od dana obavljenog pregleda.

Klub za koji igrač nastupa obvezan je u sustav COMET upisati da je igrač liječnički pregledan i do kada vrijedi liječnički pregled (isto vrijedi i za specijalistički liječnički pregled). Ukoliko liječnik proglasi igrača zdravstveno sposobnim za određeno vrijeme kraće od šest mjeseci, igrač može nastupati od dana upisa pregleda u sustav COMET do dana kada ističe određeno vrijeme upisa sposobnosti.

Igrač koji nije liječnički pregledan, odnosno koji nije obavio liječnički pregled u određenom roku ili kome je od strane liječnika zabranjeno igranje, kao i igrač kome liječnički pregled nije upisan u sustav COMET, ne može nastupiti na javnoj utakmici.

**TERMINI ODIGRAVANJA**

**Članak 6.**

Utakmice PH PIONIRA će se odigravati u terminima odlukom komisije za mali nogomet, sukladno odlukama I.O. HNS-a.

**NENASTUPANJE NA UTAKMICI STALNIH NATJECANJA**

**Članak 7.**

Ako u roku od 15 minuta od određenog vremena za početak utakmice ne nastupi jedna od momčadi sa minimalnim potrebnim brojem igrača tri (3), sudac će priopćiti kapetanu momčadi koja je nastupila da se utakmica neće održati i to će unijeti u zapisnik utakmice. Izuzetno u slučaju da momčad nije mogla nastupiti uslijed više sile, sudac će pričekati nešto više, ali će voditi računa o tome da se utakmica može završiti na vrijeme. Povjerenik natjecanja registrirat će utakmicu po službenoj dužnosti sa 3-0 (par-forfe), ukoliko utvrdi da momčad neopravdano nije nastupila. Klub snosi odgovornost prema odredbama Disciplinskog pravilnika.

Ako je utakmica prekinuta zbog incidenta, nereda, nedovoljnog broja igrača i dr., a utvrdi se da je za prekid kriv jedan od momčadi sudionika (klub, igrač, službene osobe kluba), delegat utakmice utvrditi će to u izvješću o utakmici.

Momčad koja u tijeku utakmice dođe to prekida utakmice zbog nedovoljnog broja igrača (manje od tri), zbog ozljeda (ozljede više igrača u razmaku od nekoliko minuta, ostajanja u svlačionicama u poluvremenu utakmice i sl.), tako prekinute utakmice smatrat će se kao da je momčad napustila teren za igru, odnosno da je momčad izazvala prekid utakmice. Klub je odgovoran za neodigravanje i prekid utakmice te odgovoran po odredbama Disciplinskog pravilnika.

Povjerenik natjecanja registrirat će utakmicu po službenoj dužnosti sa 3-0 (par-forfe), te proslijediti slučaj na postupanje disciplinskom sucu.

U slučaju prekida utakmice zbog nereda ili incidenata prije u toku ili poslije utakmice, Povjerenstvo natjecanja može suspendirati odgovarajuću momčad od odigravanja utakmice na tom igralištu ili području za vrijeme vođenja postupka, do donošenja odluke.

**NATJECANJE**

**Članak 8.**

Natjecanjem rukovodi Komisija za mali nogomet i nogomet na pijesku I.O. HNS-a, a tijela natjecanja su (Povjerenik za natjecanje, Disciplinski sudac, Povjerenik za suđenje i Komisija za žalbe).

**Članak 9.**

Raspored natjecanja određuje se ždrijebom Raspored natjecanja određuje se ždrijebom natjecateljskih brojeva uz primjenu Bergerove tablice.

**Članak 10.**

U slučaju neriješenog rezultata, u četvrtfinalu, polufinalu i finalu utakmica, pobjednik se određuje izvođenjem udaraca za dobivanje pogodaka prema „Postupcima za dobivanje pobjednika utakmice ili doigravanja“ iz „Pravila igre za mali nogomet – Futsal“.

**VRIJEME TRAJANJA IGRE**

**Članak 11.**

Igra se po pravilima za mali nogomet, osim vremena trajanja igre, koje se skraćuje na 2 x 12 minuta sa zaustavljanjem vremena.

**ORGANIZACIJA UTAKMICA – OBVEZE  I  ODGOVORNOSTI**

**Članak 12.**

Za odigravanje utakmica domaćin obvezan je osigurati tri (3) ispravne lopte. Karakteristike lopti moraju biti u skladu sa pravilom 2 Pravila igre za mali nogomet. Klub domaćin obvezan je osigurati neophodne tehničke uvjete i licenciranu osobu za pisanje zapisnika i izvještaja sa utakmice mladeži u aplikacijskom sustavu COMET HNS.

Za vrijeme utakmice na klupi mogu sjediti licencirane osobe HNS-a:

⇒ predstavnik kluba uz obvezno posjedovanje licence HNS-a, obvezan na obje strane, adekvatno odjeven (duge hlače, majica ili košulja) ili u službenoj sportskoj opremi (trenirka, majica i sportska obuća)

⇒ rezervni igrači sukladno PNI za futsal (odjeveni u sportsku opremu s obučenim markerom odgovarajuće boje).

⇒ trener uz obvezno posjedovanje trenerske iskaznice i licence HNS-a, obvezan na obje strane, adekvatno odjeven (duge hlače, majica ili košulja) ili u službenoj sportskoj opremi (trenirka, majica i sportska obuća)

⇒ pomoćni trener, uz obvezno posjedovanje trenerske iskaznice i licence HNS-a, adekvatno odjeven (duge hlače, majica ili košulja) ili u službenoj sportskoj opremi (trenirka, majica i sportska obuća) (trenirka, majica i sportska obuća)

⇒ Medicinsko osoblje sa završenom medicinskom školom s i sa istaknutom licencom HNS-a, (obvezan isključivo na strani domaćina.)

⇒ Fizioterapeut sa istaknutom licencom HNS-a u sportskoj opremi (trenirka, majica i sportska obuća)

**Članak 13.**

Igrač koji u toku utakmice bude isključen, mora odmah napustiti unutarnji dio terena. Za vrijeme utakmice najstrože je zabranjeno nešportsko komentiranje sučevih odluka sa klupe za pričuvne igrače i vrijeđanje svojih i suparničkih igrača.

U tehničkom prostoru može stajati isključivo trener momčadi, ali koji ne remeti odvijanje utakmice.  Kretanje trenera ili jedne od službenih osoba dozvoljeno je samo unutar označenog tehničkog prostora označenog crtama, sukladno „Pravilima igre za mali nogomet -Futsal“, sukladno Pravilu 1.

Igrači se mogu zagrijavati u prostoru za zagrijavanje, koji određuju suci utakmice a prema „Pravilima igre za mali nogomet - Futsal“, sukladno Pravilu 3.

Prilikom jednominutnog odmora dopušteno je igračima koji su u tom trenutku igrali sjesti na klupu za pričuvne igrače uz službene osobe dok svi pričuvni igrači moraju uči u teren za igru unutar tehničkog prostora.

"Zamjenski igrač ili službena osoba koja se nalazi na klupi u tehničkom prostoru ili dodatnoj klupi, a bude opomenut ili isključen njegovoj momčadi upisat će se jedan akumulirani prekršaj. Ukoliko su suci zaustavili igru, igra se nastavlja neizravnim slobodnim udarcem za suparničku momčad. Ukoliko su taj zamjenski igrač, službena osoba ili njegova momčad također počinili dodatni prekršaj ili ometali igru, igra se nastavlja u skladu s poglavljem Tumačenje i preporuke unutar Praktičnih smjernica za futsalske suce i ostale članove sudačkog tima, odnosno dijelom koji se odnosi na Pravilo 3.

**Članak 14.**

Svaki klub mora odrediti osobu koja će ga predstavljati na utakmici. Predstavnik kluba mora imati pismenu punomoć od svog kluba koju stavlja na uvid delegatu prije utakmice.

Predstavnik kluba uz punomoć, delegatu utakmice predaje formulare zapisnika, sastav momčadi i sportske iskaznice igrača kao i licencu trenera. Predstavnik kluba sudjeluje u utvrđivanju identiteta igrača, upisivanju podataka u zapisnik utakmice i potpisivanju zapisnika. Osim trenera niti jedna osoba ne smije stajati na nogama  niti sudjelovati u vođenju momčadi, u protivnom podliježe disciplinskim sankcijama.

Trener može obavljati svoju dužnost na utakmicama mladeži, samo ako ima licencu za rad u određenom klubu izdanu u skladu sa odredbama odgovarajućeg pravilnika.

Ako delegat ustanovi da osoba koja se predstavlja za trenera ili pomoćnog trenera nema dozvolu za rad izdanu u skladu sa stavkom 1. ovog članka, neće mu dozvoliti ulaz u ograđeni dio igrališta.

**Članak 15.**

Klubovi su odgovorni za zdravstvenu zaštitu igrača i organizator ne snosi nikakvu odgovornost u slučaju povrede.

**Članak 16.**

Utakmica bez službene osobe medicinske struke (doktor, medicinsko osoblje ili fizioterapeut) ne može započeti. Krajnji rok je za dolazak medicinskog osoblja 15 minuta od vremena zakazanog za početak utakmice.

U slučaju nedolaska službene osobe medicinske struke, svu odgovornost snosi domaćin organizacije turnira za neodigravanje utakmice. Domaćin organizacije turnira je također obvezan osigurati vozilo sa vozačem u slučaju potrebe za slanjem igrača u zdravstvenu instituciju.

**PREDSTAVNIK KLUBA**

**Članak 17.**

Svaki klub mora odrediti osobu koja će predstavljati klub na utakmici. Predstavnik kluba na utakmici ima slijedeća prava i dužnosti: - najmanje 60 minuta prije zakazanog početka utakmice javiti se delegatu i sucu utakmice, - prisustvovati sastanku službenih osoba utakmice radi provjere sportske opreme momčadi te provjere svih detalja oko organizacije utakmice, - unijeti i ovjeriti sastav svoje momčadi i službenih osoba na klupi u Comet sustav najkasnije 60 minuta prije početka utakmice, - predati sportske iskaznice i licence službenih osoba te sudjelovati u utvrđivanju identiteta igrača i provjeri valjanosti licenci, - za vrijeme odigravanja utakmice biti na klupi radi pružanja pomoći sucima utakmice u pogledu otklanjanja eventualnih nedostataka koji su smetnja za normalno odigravanje utakmice, - da obavlja sve druge poslove predviđene propisima HNS-a.

**DELEGAT  UTAKMICE**

**Članak 18.**

Za svaku prvenstvenu utakmicu Povjerenik za natjecanje određuje delegata koji zastupa rukovodstvo natjecanja, kontrolira ispravnost sportskih iskaznica, licenci službenih osoba i nadležan je za kontrolu cjelokupne organizacije utakmice.

Delegat je obvezan doći u dvoranu najmanje 60 minuta prije vremena određenog za početak utakmice, te rukovoditi sastankom pred utakmicu na kojem sudjeluju službene osobe, predstavnici klubova i rukovoditelji službi koje sudjeluju u organizaciji utakmice i o tome popunjava zapisnik te provjerava ispunjavanje uvjeta iz Pravilnika o sigurnosti na nogometnim utakmicama i Pravilnika o licenciranju klubova HNS-a.

Delegat je obvezan u COMET sustavu provjeriti ispravnost unosa podataka od strane predstavnika klubova o postavama momčadi i službenim osobama klubova, utvrditi identitet prijavljenih igrača i službenih osoba.

Kompletni podaci o postavama momčadi i službenim osobama na klupi moraju biti unijeti **i ovjereni** u Comet sustavu **najkasnije 45 minuta prije zakazanog vremena početka utakmice** jer istekom tog roka predstavnici klubova više nemaju mogućnost unosa i ovlast mijenjanja unesenih podataka već je to moguće samo od strane delegata utakmice ukoliko su ispunjeni uvjeti iz Propozicija natjecanja.

Nakon što provjerite ispravnost unesenih podataka sa priloženim iskaznicama igrača i licencama službenih osoba, zapisnik se isprinta za potrebe sudaca utakmice, službenog spikera, obavijesti za medije i dr.

Po završetku utakmice nakon što je delegat sa sucem utakmice uskladio podatke o strijelcima, opomenutim i isključenim igračima ili službenim osobama unosite na svoje korisničko ime i lozinku te podatke u Izvješće o utakmici, a po završetku provjeru unesenih podataka obavlja sudac utakmice putem svog korisničkog imena, utakmicu iz statusa ZAKAZANA stavlja u status **ODIGRANA** te potom popunjava Izvještaj suca.

Prije nego što sudac zatvori utakmicu, delegat mora popuniti Fair-Play koji po završetku morate spremiti kao **OVJEREN.**

Delegat je obvezan kompletan zapisnik s utakmice sačiniti odmah po završenoj utakmice, a izvještaj delegata najkasnije drugi dan do 10 sati ujutro.

Kompletan zapisnik u dva primjerka, izvješće o “Fair Play“-u, obračune naknada i troškova službenih osoba, snimku utakmice, ako nije klub domaćin u mogućnosti staviti ju na dogovorenu platformu, dostaviti poštom Povjereniku za natjecanje u roku od 48 sati nakon odigrane utakmice.

Delegat je dužan odmah po završetku utakmice telefonski izvijestiti Povjerenika za natjecanje o rezultatu utakmice i eventualnim nepravilnostima.

Delegat je obvezan voditi računa da predstavnici medija imaju osigurane uvjete za rad i dobiju potrebne informacije o sastavima momčadi i službenim osobama, ako je potrebno da se održi konferencija za novinare nakon utakmice, a posebno da se izvrše sve obveze prema naslovnom sponzoru Lige i televiziji ovlaštenoj za prijenos i praćenje utakmice prije, za vrijeme kao i poslije odigrane utakmice

Delegat kontrolira ispravnost podnijetih obračuna putnih troškova sudaca utakmice, a obvezan je izvršiti i druge radnje koje mu povjeri Povjerenik za natjecanje.

Delegat je dužan u roku od 48 sati po odigranoj utakmici dostaviti obrazac o kontroli suđenja Povjereniku za određivanje sudaca, ako na utakmici nema kontrolora sudaca.

Ako na utakmicu ne dođe delegat utakmice, onda sve vezano za njegove obaveze preuzima sudac utakmice.

Delegati su na utakmicu dužni doći primjereno odjeveni (duge hlače, košulja, sako).

**Članak 19.**

Zapisnik utakmice je javna isprava i podaci uneseni u zapisnik smatraju se da su točni sve dok se ne dokaže suprotno. Ako se utvrdi da su u zapisnik unijeti netočni podaci, Povjerenik natjecanja će izvršiti ispravak tako da zapisnik odgovara činjeničnom stanju. Ispravak netočnih podataka u zapisnik obavlja se po službenoj dužnosti - usklađivanjem podataka iz zapisnika sa izvještajima sudaca i delegata utakmice, kao i na pismeni zahtjev kluba sudionika utakmice. Ako se radi o greškama u rezultatu prvenstvene utakmice i upisanim disciplinskim mjerama, odluku o ispravci greške Povjerenik natjecanja će radi točnog obavještavanja svih klubova objaviti u službenom glasniku. Povjerenik natjecanja obvezan je temeljem uvida u zapisnik, a putem službenog glasnika obavijestiti klub o automatskoj kazni igranja zbog tri javne opomene. Ova obveza povjerenika za natjecanje ne isključuje obvezu kluba da vodi evidenciju javnih opomena.

Nedostavljane obavijesti iz prve rečenice ovog stavka ne isključuje disciplinsku i natjecateljsku odgovornost kluba čiji je igrač nastupio s tri javne opomene.

Tijekom provedbe natjecanja klub domaćin obvezan je osigurati neophodne tehničke uvjete i educiranu osobu za pisanje zapisnika i izvještaja utakmice u aplikacijskom sustavu COMET HNS (<http://comet.hns-cff.hr>).

**Članak 20.**

Ako se iz opravdanog razloga zapisnik utakmice ne može pisati u aplikacijskom sustavu Comet, klub domaćin obvezan je delegatu utakmice staviti na raspolaganje računalo sa internet vezom. i osigurati da se zapisnik ispiše kompjutorskim ispisom, kao i pružiti svu neophodnu pomoć pri sastavljanju zapisnika, pri eventualnom saslušanju određenih osoba, te korištenje mail pošte.

Delegat, sudac i službeni predstavnici klubova obvezno se brinu o pravilnom unošenju podataka u zapisnik o odigranoj utakmici.

**Članak 21.**

Zapisnik utakmice je javna isprava i podaci uneseni u zapisnik smatraju se da su točni sve dok se ne dokaže suprotno. Ako se utvrdi da su u zapisnik unijeti netočni podaci, Povjerenik natjecanja će izvršiti ispravak tako da zapisnik odgovara činjeničnom stanju. Ispravak netočnih podataka u zapisnik obavlja se po službenoj dužnosti - usklađivanjem podataka iz zapisnika sa izvještajima sudaca i delegata utakmice, kao i na pismeni zahtjev kluba sudionika utakmice. Ako se radi o greškama u rezultatu prvenstvene utakmice i upisanim disciplinskim mjerama, odluku o ispravci greške Povjerenik natjecanja će radi točnog obavještavanja svih klubova objaviti u službenom glasniku.

Povjerenik natjecanja obvezan je temeljem uvida u zapisnik, a putem službenog glasnika obavijestiti klub o automatskoj kazni igranja zbog četiri javne opomene. Ova obveza povjerenika za natjecanje ne isključuje obvezu kluba da vodi evidenciju javnih opomena. Nedostavljane obavijesti iz prve rečenice ovog stavka ne isključuje disciplinsku i natjecateljsku odgovornost kluba čiji je igrač nastupio s četiri javne opomene.

Tijekom provedbe natjecanja klub domaćin obvezan je osigurati neophodne tehničke uvjete i educiranu osobu za pisanje zapisnika i izvještaja utakmice u aplikacijskom sustavu COMET HNS (<http://comet.hns-cff.hr>).

U sustavu COMET zabranjuje se svaki rad poslije poslanih zapisnika i izvještaja.

**TEREN ZA IGRU**

**Članak 22.**

Igralište na kojem se igraju utakmice pionira mora biti registrirano od Komisije za mali nogomet i nogomet na pijesku I.O. HNS-a, a primjerak zapisnika o registraciji mora biti uokviren na vidnom mjestu u prostoriji gdje se piše zapisnik utakmice.

Utakmice se igraju u sportskoj dvorani koja imaju sve uvjete za odigravanje utakmica Prve i Druge HMNL.

Domaći klub ili organizator obvezan je pripremiti teren tako da bude potpuno podoban za odigravanje utakmice, utakmice se mogu igrati samo na terenu koji je osposobljen za igru, a odgovara Pravilu nogometne igre za mali nogomet.

Sudac i delegat obvezni su unijeti u zapisnik utakmice donesenu odluku o nepodobnosti terena za igru, i to poslije pregleda terena od strane suca i oba kapetana momčadi. O tome prethodno telefonski obavijestiti Povjerenika natjecanja.

**SPORTSKA OPREMA:**

**Članak 23.**

Gostujući klub mora poštivati boju sportske opreme kluba domaćina, koja je prijavljena prije početka natjecanja. Svi klubovi dužni su vodstvu natjecanja najmanje 15 dana prije, u pismenoj formi prijaviti osnovnu i pričuvnu boju dresova u kojima će se natjecati.

Klub domaćin nastupa u prijavljenoj boji sportske opreme na utakmici.

Ako gostujući klub nema sportsku opremu druge boje, domaćin će mu posuditi sportsku opremu boje različite od svojih, te ima pravo tražiti prikladnu naknadu za korištenje iste.

Dresovi ili majice jedne momčadi moraju biti istih boja i na poleđini označeni jasno čitljivim brojevima od 1-99 smještenim u sredini, visine između 25 cm (dvadeset pet centimetara) i 35 cm (trideset pet centimetara), koji moraju imati istovjetan broj na gaćicama. Ako su dresovi prugasti ili šareni, brojevi moraju biti na jednobojnoj podlozi.

Vratar mora nositi dres ili majicu koji se vidno bojom razlikuje od dresova njegovih suigrača, igrača suparničke momčadi i sudaca.

Brojevi na dresovima moraju odgovarati onima na popisu igrača u Zapisniku o utakmici.

Klubovi su obvezni osigurati markere različitih boja od sportske opreme za pričuvne igrače, koje uručuju igraču koji izlazi iz igre prilikom zamjene.

Ako gostujući klub nema markere, domaćin će mu posuditi.

Klub domaćin obvezan je za foto - reportere osigurati vidljive oznake koje su oni obvezni nositi za vrijeme utakmice.

**SUCI  UTAKMICE**

**Članak 24.**

Za sve utakmice PIONIRA suce delegira Povjerenik za suđenje s jedinstvene liste sudaca SHMNL i PRVE. HMNL. Suci su dužni doći u dvoranu najmanje 60 minuta prije vremena predviđenog za početak utakmice, pregledati teren u smislu Pravila igre za mali nogomet i ustanoviti njegovu podobnost za igru. Ako suci ustanove da je teren nepodoban za igru i da se utakmica ne može igrati, dužni su svoju odluku priopćiti delegatu utakmice, koji će o tome obavijestiti Povjerenika za natjecanje.

Suci su obvezni u zapisnik o odigranoj utakmici unijeti svoje primjedbe.

Sudac je obvezan u zapisniku o odigranoj utakmici u Comet sustavu ovjeriti unesene podatke o rezultatu utakmice, strijelcima, zamjenama igrača, opomenutim i isključenim igračima ili službenim osobama kao i unijeti eventualnu prijavu protiv neposrednih sudionika utakmice, gledatelja ili kluba za prekršaje učinjene prije, za vrijeme i poslije utakmice. U slučaju potrebe na zahtjev ovlaštenih tijela HNS-a treba dostaviti i dopunsko izvješće.

Povjerenik za suđenje može delegirati i jednog suca (osim na utakmicama završnica i završnog turnira) ukoliko on smatra da time ne šteti niti jednom klubu, uz pisanu suglasnost svih klubova ili odlukom Plenuma klubova za takvu mogućnost. Za sve prvenstvene utakmice, suce određuje Povjerenik za određivanje sudaca tog natjecanja po odluci I.O HNS-a.

Suci su na utakmicu dužni doći primjereno odjeveni.

Sudac koji se u svezi s obavljanjem svoje dužnosti nedovoljno zalaže, ili se ne pridržava odnosno ne provodi zaključke i upute nadležnih organa ili koji pokaže nedovoljno poznavanje „Pravila igre za mali nogomet-Futsal“ ili propisa organa HNS, a u svezi s nogometnim natjecanjem biti će izostavljen u jednom ili više kola, a u ponovljenom ili težem slučaju pokrenut će se i disciplinski postupak.

Za izostavljanje od obavljanja dužnosti nadležan je Povjerenik za određivanje sudaca.

Suci nisu odgovorni za bilo kakav oblik ozlijede igrača, službene osobe ili gledatelja, bilo kakav oblik oštećenja imovine ili bilo koji drugi gubitak koji pretrpi pojedinac, klub, tvrtka, savez ili slično tijelo, zbog neke odluke koju je donio u smislu Pravila igre u odnosu na normalni postupak potreban radi održavanja, odigravanja i kontrole utakmice.

**ŽALBE**

**Članak 25.**

Žalbe na utakmicu podnose se Povjerenstvu za natjecanje koji ih rješava u prvom stupnju.

Žalbe po svim osnovama moraju se elektroničkom poštom najaviti u roku od dva (2) dana od dana odigravanja utakmice. Obrazloženje žalbe mora se elektroničkom poštom dostaviti u dva primjerka, s dokazom o uplaćenoj pristojbi u roku od tri (3) dana od dana odigravanja utakmice.

Ako rok za žalbu ističe u nedjelju ili na državni praznik on se produžava na prvi sljedeći radni dan.

Odluke o podnesenim žalbama na utakmice donose se najkasnije u roku od četrnaest (14) dana od dana prijema žalbe, odnosno sedam (7) dana za utakmice posljednja dva kola.

Žalbe na završnom turniru, najavljuju se odmah po završetku utakmice a obrazloženje žalbe  podnosi se u roku od dva sata po završetku utakmice. Odluka o podnijetoj žalbi donosi se prije odigravanja slijedećeg kola.

Visinu pristojbe na žalbu po svim osnovama utvrđuje Izvršni odbor HNS, na prijedlog Komisije za mali nogomet. Iznos pristojbe na žalbu i svaka izmjena pristojbe objavljuje se u službenom glasilu HNS.

Pristojbe se vraća podnositelju samo ukoliko se žalba u potpunosti usvoji.

**REGISTRACIJA  UTAKMICA**

**Članak 26.**

Ako na utakmicu nije uložena žalba, a ne postoje razlozi za registraciju utakmice po službenoj dužnosti sa 3:0 (par forfe), utakmica će se registrirati postignutim rezultatom.

Odigrane utakmice registrira Povjerenik za natjecanje u pravilu najkasnije u roku od 8 (osam) dana od dana odigravanja , osim na završnom turniru kada se odigrane utakmice registriraju do kraja dana kada su utakmice i odigrane.

U slučaju da je na neku utakmicu uložena žalba, rok za registraciju utakmice produžava se do donošenja odluke o žalbi, odnosno do izvršenja odluke o žalbi.

Jednom registrirana utakmica ne može biti poništena od strane Povjerenika za natjecanje ako je odluka postala pravovaljana ili je u drugom stupnju donijeta odluka koja je konačna, osim u postupku predviđenom Pravilnikom o nogometnim natjecanjima.

**DISCIPLINSKA  NADLEŽNOST**

**Članak 27.**

O disciplinskim prekršajima koje naprave klubovi, igrači, suci, treneri ili ostali nogometni djelatnici u ovom natjecanju odlučuje Disciplinski sudac na osnovu odredaba Disciplinskog pravilnika HNS-a i Kodeksa o ponašanju nogometnih djelatnika.

**UTVRĐIVANJE  PLASMANA**

**Članak 28.**

Klub koji pobijedi na utakmici osvaja tri boda, a kod neriješenog rezultata svaki klub osvaja po jedan bod. Plasman na tablici utvrđuje se zbrojem osvojenih bodova.

Ako klubovi osvoje isti broj bodova, primjenjuju se odredbe članka 71. Pravilnika o nogometnim natjecanjima HNS-a.

**PRAVA  I  OBVEZE  IZ  NATJECANJA**

**Članak 29.**

Na svim prvenstvenim utakmicama pionira mogu se prodavati ulaznice koje samostalno tiska domaćin organizacije prema svojim potrebama.

Klubovi su obvezni pridržavati se odredbi Pravilnika o načinu korištenja medijskih i promotivnih prava HNS-a.

**Članak 30.**

Troškove smještaja klubova jednog punog pansiona 18 osoba (14 igrača i 4 stožera) na završnici PH pionira, odnosno (Play off natjecanja) za svih osam klubova sudionika, odnosno umanjen trošak za klubove ako su iz mjesta održavanja završnice, kao i trošak smještaja sa jednim punim pansionom za suce, delegate i vodstvo natjecanja završnice PH pionira snosi HNS.

Klubovi su oslobođeni plaćanja članarina.

Sve prvenstvene utakmice PH PIONIRA podliježu obaveznom plaćanju slijedećih troškova koje snosi HNS putem NSŽ ili kluba koji vodi financijsko poslovanje.

• sucima putne troškove i naknadu (taksu) za suđenje,

• delegatu utakmice putne troškove i taksu za obavljanje dužnosti delegat.

Sve ostale troškove snose klubovi sami.

**NAGRADE**

**Članak 31.**

Prvoplasiranom klubu se dodjeljuje pehar u trajno vlasništvo i 18 zlatnih medalja,

-  drugoplasiranom klubu HNS dodjeljuje pehar u trajno vlasništvo i 18 srebrnih medalja,

-  trećeplasiranom klubu HNS dodjeljuje pehar u trajno vlasništvo i 18 brončanih medalja,

-  pehar u trajno vlasništvo dodjeljuje se najboljem igraču,

-  pehar u trajno vlasništvo dodjeljuje se najboljem vrataru,

-  pehar u trajno vlasništvo dodjeljuje se najboljem strijelcu,

- pehar u trajno vlasništvo dodjeljuje se najboljem klubu u Fair Play-u, u što uključuje ponašanje svih aktera vezanih za određenu momčad.

Nagrade gore navedene osigurava HNS.

**TV PRIJENOSI**

**Članak 32.**

Sukladno potpisanom ugovoru između HNS-a i HT-a utakmice Prve HMNL pionira mogu biti emitirane putem stream operatera uz suglasnost Odjela natjecanja i odobrenje TV partnera.

Svako kršenje navedenog u vidu drugih TV postaja, live stream-a i sličnog će biti istovremeno prijavljeno zbog kršenja Propozicija i ugovora, te će klubovi koji naprave takve prekršaje odmah biti podvrgnuti disciplinskom postupku

Prvenstvene utakmice Prve HMNL pionira mogu se izravno prenositi putem televizije temeljem ugovora za TV prava Hrvatskog nogometnog saveza i ugovornog partnera. .

Klubovi su dužni ispunjavati i pridržavati se svih odredbi i obaveza iz ugovora HNS-a i ugovornog partnera za TV prava **(precizirane obaveze dostavit će povjerenik natjecanja),** a posebno voditi računa da se u dvoranama za vrijeme odigravanja prvenstvenih utakmica ne mogu nalaziti kamere TV postaja koje nemaju odobrenje ugovornog partnera za TV prava.

Klubovi će imenovati odgovornu osobu koja će biti zadužena za komunikaciju, prihvat TV ekipe i pomoć u organizaciji tehničkih uvjeta u dvorani za nesmetanu realizaciju izravnih televizijskih prijenosa utakmica.

U slučaju kršenja ovih odredbi, klubovi će ugovornim stranama nadoknaditi u cijelosti štetu nastalu s tog osnova, te će dodatno snositi sankcije sukladno DP HNS-a zbog povrede odredbi iz Propozicija natjecanja.

**OSTALE ODREDBE:**

**Članak 33.**

Licence za službene predstavnike, liječnike i fizioterapeute izdaje ŽNS koji vodi financijsko poslovanje tog natjecanja. Predstavnik kluba može biti sa urednom licencom. Dozvole za rad trenera (licence) u klubovima na zahtjev trenera i kluba izdaje Instruktor HNS-a sukladno Pravilniku o dozvolama (licencama) za rad nogometnih trenera. Licenca se izdaju za jednu natjecateljsku godinu.

**Članak 34.**

Za sve ono što nije predviđeno ovim Propozicijama, vrijede odredbe Pravila nogometne igre, Odluke Međunarodnog BOARD-a, Pravilnika o nogometom natjecanju HNS-a, Disciplinski pravilnik, te ostalih propisa i odluka HNS-a.

**ZAVRŠNE  ODREDBE**

**Članak 35.**

Za tumačenje ovih Propozicija nadležan je Izvršni odbor Hrvatskog nogometnog saveza, a između sjednica Komisija za mali nogomet i nogomet na pijesku.

**Članak 36.**

Komisija za mali nogomet i nogomet na pijesku mora poduzeti mjere i pokrenuti disciplinski postupak, ako je ostvarena sumnja na regularnost utakmice i doping prekršaja.

**Članak 37.**

Ove Propozicije stupaju na snagu danom objave u službenom glasilu Hrvatskog nogometnog saveza.

Predsjednik

Zagreb, 29.08..2025. Marijan Kustić v.r.